**Regelverk med satser**

**1.** Elever som søker plass må søke på elektronisk skjema. Dette ligger på hjemmesiden til kulturskolen. Det må søkes på nytt til hvert skoleår. Søknadsfrist skoleåret 2016/2017 var 05.08.

**2.** En elevplass betyr 1 leksjon 1 gang pr. uke gjennom hele skoleåret i 37 uker. Undervisningsåret kan bli komprimert i forbindelse med ekstra øvinger til forestillinger og intensive øvingsperioder i forbindelse med større prosjekt. Leksjonene varer fra 20 minutter for individuell undervisning, og opp til 1,5 timer for større grupper.

**3.**Tidspunkt og sted for undervisningen kan variere gjennom skoleåret. Lærer skal gi eleven muntlig eller skriftlig beskjed om forandring i oppmøtested/tid. De yngste elevene (10 år og yngre) skal gis skriftlig beskjed, eller som mail til foresatte.

**4.** For lengre tids sykdom for en elev, (mer enn 4 uker, med kopi av lege-erklæring) og ved flytting, kan elevavgiften reduseres i forhold til den tiden eleven ikke har fått undervisning. Forutsetning for en slik reduksjon er at skolens ledelse får skriftlig beskjed så tidlig som mulig.

**5.** Ved lærers fravær prøver man så langt det lar seg gjøre å sette inn vikar. Dersom en elev, grunnet lærers fravær, mister mer enn 4 undervisningstimer i løpet av et skoleår, reduseres elevavgiften i forhold til den undervisningstid som er gått bort.

**6.** Elevavgift er fastsatt av lokalstyret, og er for 2015 satt til:

* Full pris kr. 2940 for ett år
* Instrumentleie (kr. 540 pr. år)
* Lokalstyret har vedtatt søskenmoderasjon på 30 % av full pris på aktiviteten. Eldste søsken betaler full pris. Det gis ikke søskenmoderasjon på instrumentleie.

NB! Lokalstyret kan endre satsene i løpet av skoleåret.

**7.** Eleven må vanligvis holde seg med instrumenter selv. I noen tilfeller kan elever leie instrument fra skolen. Vanlig vedlikehold til lånte instrument (strenger, etui, rør m.m.) må eleven selv betale. Eleven må returnere lånt/leid instrument/utstyr i den stand det var på utleietidspunktet. Blir instrument/utstyr skadet pga. skjødesløs behandling må eleven erstatte instrument/utstyr. Uhell/skader på utstyr/instrument må straks rapporteres til skolens ledelse. Forbruksmateriell som notebøker, CD-er, deler av kunstmateriale m.m. må dekkes av den enkelte elev.

**8.** Eleven plikter å møte presis og godt forberedt til undervisningen og samspill/gruppeøvelser. Sykdom eller annen tvingende grunn til fravær skal på forhånd varsles til elevens lærer, dirigent eller til leders kontor. Eleven skal rette seg etter de bestemmelser som måtte gis av lærer, dirigent eller leder.

**9.** I løpet av skoleåret kan eleven bli forespurt om opptredener alene eller sammen med andre.

**10.** Dersom en elev vet at han eller hun skal flytte, er det viktig at lærer får beskjed så fort som mulig, slik at evt elever på venteliste kan bli gitt tilbud.

**11.** Kjøp av dirigenttjenester. Egne individuelle avtaler mellom kulturskolen/dirigent og hvert kor/korps/ensemble i forhold til MFO sine maler.